Ζορκούλ

Η Ζορκούλ (ή Σιρ-ι-κολ) είναι λίμνη στα όρη Παμίρ στη μεθόριο μεταξύ Αφγανιστάν και Τατζικιστάν. Εκτείνεται σε απόσταση 25 χιλιομέτρων από δυτικά προς ανατολικά. Η μεθόριος μεταξύ Αφγανιστάν και Τατζικιστάν βρίσκεται παράλληλα με τη λίμνη από ανατολάς προς δυσμάς, στρίβοντας νότια προς την κορυφή Κονκόρντ (5.469 μ), περίπου 15 χιλιόμετρα νότια της λίμνης. Το βόρειο μισό της λίμνης βρίσκεται στο Τατζικιστάν, όπου προστατεύεται ως τμήμα του Εθνικού Δρυμού Ζορκούλ. Στα δυτικά της λίμνης ρέει ο ποταμός Παμίρ, ο οποίος καθορίζει τα σύνορα μεταξύ Αφγανιστάν και Τατζικιστάν. Ο ποταμός αυτός, αλλά και η λίμνη λειτουργούν ως πηγές για τον ποταμό Αμού Ντάρια ή Ώξο. Η κοιλάδα του Μεγάλου Παμίρ εκτείνεται νότια της λίμνης.

Η λίμνη βρίσκεται στην πορεία του Δρόμου του Μεταξιού. Αναφέρεται ως «Λίμνη του Μεγάλου Δράκου» () σε ιστορικά κινεζικά έγγραφα.

Η λίμνη κάποτε ανήκε στον μιρ του Γουακάν, αλλά αργότερα η λίμνη και ο ποταμός καθορίστηκαν ως τα σύνορα μεταξύ Ρωσίας και Αφγανιστάν μέσω συμφωνίας των Ρώσων με τους Βρετανούς το 1895.Shahrani, M. Nazif. (1979) The Kirghiz and Wakhi of Afghanistan: Adaptation to Closed Frontiers and War University of Washington Press, Seattle, (2002),  σελ. 37

Αν και υπάρχει πιθανή αναφορά στη λίμνη σε έκθεση του Μάρκο Πόλο,The Travels of Marco Polo, Book 1, Chapter 32: "Of the Great River of Badahshan; and the Plain of Pamier" (...you find a great lake between two mountains, and out of it a fine river running through a plain). ο πρώτος Ευρωπαίος που λέγεται ότι επισκέφθηκε τη λίμνη ήταν ο Βρετανός αξιωματικός του ναυτικού Τζον Γουντ το 1838.Keay, J. (1983) When Men and Mountains Meet  Chapter 9 Η Σιρ-ι-κολ έγινε γνωστή στους Βρετανούς ως Λίμνη Βικτόρια, προς τιμήν της βασίλισσας της Αγγλίας, αν και ο Γουντ αρνήθηκε να την ονομάσει έτσι.H.C. Rawlinson, "Monograph of the Oxus", Journal of the Royal Geographical Society of London, Vol. 42 (1872), pp. 482–513. Ονομάστηκε επίσης και «Λίμνη Βικτόρια στο Παμίρ» για να διακρίνεται από τη Λίμνη Βικτόρια στην Αφρική.

 Παραπομπές 

Κατηγορία:Λίμνες του Αφγανιστάν
Κατηγορία:Λίμνες του Τατζικιστάν